NaiveNeuron/SloPal huggingface dataset:
Ďuriš Nicholsonová, Lucia, podpredsedníčka NR SR (2016-10-25):
Veľmi pekne ďakujeme za vaše vystúpenie, pán poslanec. Ja na vás nemôžem reagovať s faktickou, lebo by som porušila rokovací poriadok, ale nedá mi ako bývalá kolegyňa vás, ako novinárka ja povedať k tomu, čo ste povedali, že vedieť odstrihnúť sám seba a dať si tú pomyselnú bodku v pravý čas. Ja by som iba chcela povedať, že je rozdiel tak trochu, keď striháte sám seba a dávate si tú pomyselnú bodku dobrovoľne a keď vám tú pomyselnú bodku tam vnúti uprostred vášho vystúpenia niekto iný z pozície sily. To, a keď vás postrihá, to je naozaj aj nepríjemné. Dobre. Faktické poznámky evidujem na vaše vystúpenie, 7 faktických poznámok, pán poslanec Budaj, pani poslankyňa Zemanová, Baránik, Klus, Krajniak, pán poslanec Blanár, Grendel. Pán poslanec Budaj, ako prvý vystúpi. Nech sa páči.
Bagačka, Michal, poslanec NR SR (2014-01-31):
Ďakujem za slovo. V rozprave vystúpila pani poslankyňa Mezenská. Nebol podaný žiadny návrh. Pán predseda, prosím, dajte hlasovať o tom, že Národná rada Slovenskej republiky sa uzniesla prerokovať predložený návrh zákona v druhom čítaní.
Matovič, Igor, poslanec NR SR (2017-02-14):
Pán predsedajúci, pán kapitán, viem, že ste si mysleli, že rokovacím poriadkom zakážete vizuálne pomôcky a zakážete, aby sme vás konfrontovali s krutou pravdou. Ale nevšimli ste si to, že rokovací poriadok umožňuje každému poslancovi Národnej rady, aby ako prílohu oficiálneho návrhu dal akékoľvek vizuálne zobrazenia. (Rečník zobral do rúk materiál, ukazujúc ho plénu.) Čiže to, čo som dnes doniesol, máte ako oficiálnu prílohu k návrhu na odvolanie predsedu vlády Roberta Fica. Máte tam 19 obrazových príloh. Prvá je chudobná vdova, 100 % navyše, druhý je pán Bašternák, mínus 200 eur... (Prerušenie vystúpenia predsedajúcim.)
Hrušovský, Pavol, podpredseda NR SR (2010-09-09):
Ďakujem, pán spoločný spravodajca, zaujmite miesto pre spravodajcov. Otváram rozpravu. Pýtam sa, či sa chce do rozpravy prihlásiť okrem pána poslanca Ondruša aj niekto iný. Konštatujem, že nie. Končím možnosť prihlásiť sa ďalším poslancom. Pán poslanec Ondruš.
Paška, Pavol, predseda NR SR (2014-11-09):
Ale, dobre, procedurálny návrh má mať svoj obsah.
Rajtár, Jozef, poslanec NR SR (2018-05-25):
Ďakujem za slovo. Vážené kolegyne, vážení kolegovia, návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet a Ústavnoprávny výbor NR SR. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pán predsedajúci, otvorte, prosím, rozpravu k uvedenému návrhu zákona.
Hrnko, Anton, poslanec NR SR (2016-06-14):
Pán advokát, vy veľmi dobre viete, vy veľmi dobre viete, čo je kriminálny čin! Vy veľmi dobre viete, čo je kriminálny čin, tak nekryte kriminálne činy, viete (reakcie z pléna), nekryte kriminálne činy! Aj pán Snowden, aj pán Assange sú niekde umiestnení! (Neutíchajúci ruch v sále, reakcie z pléna a prerušenie vystúpenia predsedajúcim.)
Glváč, Martin, minister obrany SR (2013-03-14):
Pekné dobré ráno. Vážená pani podpredsedníčka, vážené pani poslankyne, páni poslanci, Slovenská republika sa prihlásila k úsiliu medzinárodného spoločenstva o stabilizáciu Afganistanu a s cieľom aktívne prispievať k tomuto úsiliu spolu so spojencami a partnermi sa od roku 2004 podieľa na vojenskej operácii v Afganistane ISAF. Zároveň sa Slovenská republika prihlásila k pokračovaniu v podpore Afganistanu aj po skončení operácie ISAF v roku 2014, a to nielen formou rozvojovej, ale aj formou vojenskej pomoci. Cieľom predkladaného materiálu je posilniť výcvik, poradenstvo a podporu ozbrojených a bezpečnostných národných zložiek nasadením jednotky špeciálnych operácií SOTG, a to od januára 2014, prípadne teda podľa formy výcviku v prvej polovici roku 2014. Vyslanie SOTG je nielen naplnením priorít operácie ISAF, ale podporí dosiahnutie národných cieľov, ku ktorým sa Slovenská republika ako členský štát NATO prihlásila ešte v roku 2008. Zároveň je vhodnou príležitosťou pre príslušníkov ozbrojených síl Slovenskej republiky získať nové skúsenosti a poznatky, ktoré budú môcť odovzdávať po návrate do Slovenskej republiky. Takto získané skúsenosti bude možné využiť pri plnení ďalších nových záväzkov v rámci domáceho alebo medzinárodného krízového manažmentu. Finančné náklady v zmysle predloženého materiálu budú hradené z rozpočtovej kapitoly ministerstva obrany. A v súčasnosti ministerstvo obrany rokuje s partnermi zo Spojených štátov amerických o poskytnutí asistencie pri vybudovaní SOTG. Na základe posledných rokovaní pôjde o a máme prisľúbenú finančnú dotáciu 19 miliónov až 20 miliónov eur. Predkladaný materiál bol schválený vládou Slovenskej republiky, Bezpečnostnou radou a žiadam vás o jeho prerokovanie a schválenie. Ďakujem veľmi pekne.
D. Lipšic, poslanec: (2007-12-11):
Zbor väzenskej a justičnej stráže sa dostáva trošku na vedľajšiu koľaj. V parlamente sme museli zmeniť vládny návrh zákona, aby príspevok na bývanie sa týkal nie iba policajtov, ale aj príslušníkov zboru. V druhom čítaní je návrh novej platovej úpravy policajtov, ktorá podľa vyjadrení generálnej riaditeľky ďalej zhorší situáciu v zbore. Samotný rozpočet zboru, a teraz budem citovať z materiálu ministerstva spravodlivosti, ktorý nám predložilo, konštatuje, že v potrebnom rozsahu nie sú naplnené podmienky na plnenie programového vyhlásenia vlády v časti Väzenstvo v oblasti humanizácie výkonu väzby a výkonu trestu a zachovania sociálnych istôt príslušníkov zboru. Ja by som chcel preto aj ministra požiadať, aby prišiel na výbor ústavnoprávny a aby sme mohli diskutovať o postavení zboru a situácii v ňom. To je spoločný záujem aj vládnej koalície, aj opozície, a to najmä v súvislosti s novým návrhom zákona o odmeňovaní príslušníkov Policajného zboru. Tá situácia, zdá sa, sa môže v budúcnosti ešte zhoršovať. Toľko z mojej strany v rámci rozpravy, pán  predsedajúci.
Jurinová, Erika, podpredsedníčka NR SR (2013-06-26):
Ďakujem pekne. Ja by som požiadala do zápisu o hlasovaní uviesť, že pri hlasovaní č. 85 ma zariadenie vykázalo, že som hlasovala za a hlasovala som proti.
Šeliga, Juraj, podpredseda NR SR (2020-07-09):
A teraz mi musíte, pán poslanec, povedať aj tlač. Len teraz mi tu navrhuje váš, teda nie pán kolega, ale pán poslanec Beluský hlasovanie o tom, aby sa tlač 145 a tlač 143 zlúčili. Takže to sú rozporuplné.
Dej, Dávid, poslanec NR SR (2023-12-13):
Ďakujem pekne za slovo, tebe, Oskar, za veľmi vecný a na dátach založený príspevok. Podarilo sa ti porovnať aj krajiny v rámci OECD. Mňa by teda zaujímalo, prečo napriek tomu, že opäť sa navyšujú odvody do zdravotníctva, tak tá, tá kvalita a tá dostupnosť práve naopak upadá. Ja si nemyslím, že čím viac tých peňazí do toho zdravotníctva nalejeme, tým to zdravotníctvo na tom bude lepšie, aj keď za normálnych okolností by to tak malo byť. A mňa by preto aj zaujímalo a rád by som sa ťa teda opýtal, prečo teda tie iné krajiny, ktoré to zdravotníctvo majú funkčné, prečo tam funguje a prečo to aj u nás nemôže fungovať? Toto ma naozaj zaujímalo. A ja by som sa chcel dotknúť toho, aj keď ma už teda kolega Kišš predbehol, ale vzhľadom na to, ako bývalý šéf ÚHP má odpustené, tá hodnota za peniaze, že jednoducho tá, tá prevencia nám vie ušetriť množstvo peňazí a tým pádom vieme tie peniaze investovať tam, kde to naozaj treba. A ako si aj povedal, presne tie čísla, jednoducho my s tou prevenciou máme problém. To znamená, že čím ten pacient je viac chorý, tým tá zdravotná starostlivosť alebo tá liečba je drahšia. A my jednoducho nielenže nevieme postaviť nové nemocnice, my ani nevieme udržať pri živote alebo teda kvalitné tie, ktoré už máme. Takže ja som rád, že si vzhľadom vo vzťahu k verejným financiám porovnal, akým spôsobom a koľko peňazí do zdravotníctva dávame, ale, bohužiaľ, tá kvalita a tá dostupnosť je čoraz nižšia aj napriek tomu, že tam ide čoraz viac peňazí. Ďakujem veľmi pekne.
Kondrót, Maroš, poslanec NR SR (2012-07-31):
Pán predseda, dajte, prosím, hlasovať o bode 4.
Benčík, Ján, poslanec NR SR (2020-11-03):
Pán Blaha, vy ste sa tváril, že ste veľmi pohoršený tým, že niekto si dovolí vôbec prirovnať fašizmus a komunizmus. Tuná kolega vám vypočítal tie, ten počet obetí týchto dvoch neľudských režimov a myslím si, že nie je tam ani o čom, nad čím rozmýšľať. A keď to porovnáte na nejakú jednu misku váh, ako zločinný systém predstavujete kapitalizmus, tak ja vám teda zopakujem len slová Michaila Gorbačova, ktorý kedysi povedal, že zatiaľ čo my sme sa tu tvárili, že budujeme socializmus, tak zatiaľ ho vybudovali vo Švédsku. A viete, Švédsko je kapitalistická krajina, ak neviete, pán Blaha. No a ešte jednu vec k tej príbuznosti. Vy ste začali svojho času v roku 2016, keď sa kotlebovci dostali do parlamentu, tak ste ich začali statusmi nejako akosi vychovávať a usmerňovať a skončili ste tak, že tie vaše statusíky vám lajkuje polovica kotlebovcov a s veľkým nadšením ich zdieľajú na svojich stránkach. Nebadáte tú príbuznosť tých ideológií?
Hrušovský, Pavol, podpredseda NR SR (2011-02-03):
Páni poslanci, prestaňte telefonovať a naozaj, lebo preruším rokovanie schôdze.
Sulanová, Magdaléna, poslankyňa NR SR (2021-10-06):
Ďakujem pekne. Pán Dostál, ja mám svoj názor, vy máte svoj názor. Opakujete to tu stále ako verklík dokola to isté. Áno. Rešpektujte to, že my máme takýto názor a nie tu len odsudzovať. Ja takisto môžem začať odsudzovať vaše názory, ktoré považujem za scestné. To k tomu. A ešte čo sa týka lásky, poznám jeden prípad, keď občan nástojil na tom, že miluje svoje auto a chce s ním uzavrieť manželstvo. Takže k tomuto smerujeme, ale, samozrejme, to bude koniec ľudstva aj civilizácie. Pán Krajčír, viete, tu sa jedná, takto, všetkým ostatným odpoviem. Toto odmietanie tohoto zákona nie je odmietanie alebo nejak odsudzovanie homosexuálov, homosexuality. Jednoducho sa k tomu vyjadrovať nebudem. Názory sú rôzne, ja to nebudem posudzovať. Odborníci niektorí tvrdia tak, druhí tak, ale toto nie je podstata problému. Tu ide o to, že sa tu ohrozuje štatút manželstva a manželstvo je zväzok len medzi mužom a ženou s cieľom plodiť deti, aby ľudstvo prežilo a ďalej napredovalo. Keď nebudeme plodiť deti, tak vymrieme, hej? A tento pud sebazáchovy by mal mať každý človek. A je tu určitý, je to určitá odchýlka, ktorej sa hovorí odborne deviácia, nie je to žiadne ani urážlivé, ani nič a toto jednoducho v záujme svojho pudu sebazáchovy minimálne svojho národa a v podstate aj celej civilizácie na zemeguli alebo teda ľudstva tejto planéty je, aby sa rodili deti, aby boli zdravé, teda treba tento zväzok heterosexuálov, len tento... (Prerušenie vystúpenia časomerom.)
Žiga, Peter, podpredseda NR SR (2023-12-20):
Skončil ste pán poslanec? Či máte takú, hej v tom.
Ďuriš Nicholsonová, Lucia, podpredsedníčka NR SR (2019-04-02):
Pani poslankyňa Smolíková.
Kuffa, Štefan, poslanec NR SR (2012-12-06):
Ďakujem za slovo. Aj predrečníkovi. Tiež sa mi zdá, že taký vážny dokument, ktorý bol tak proklamovaný tu toľko dopredu, akým je štátny rozpočet a pozmeňovací návrh, ktorý sme dostali dnes do lavíc, tak sa to neprebralo na tom finančnom výbore. Tak, ako to kolega spomínal, v tých výboroch je menej emócii, viac je toho ratia. Myslím si, že malo to prejsť týmto finančným výborom, a zaoberať, zaoberať sa tým. Ďalšia vec, ktorú kolega spomenul tuná, ja to tiež vnímam ako nespravodlivú vec, keď na jednej strane je tu skupina podnikateľov alebo ľudí, občanov, ktorým dane zvyšujeme, a zase sú tu niektorí, ktorým tieto dane znižujeme. Mohlo by to byť aj spravodlivé, viem si to predstaviť, ak by naozaj tomu, ktorý je bohatý, ako sa tu často to proklamuje, tak, že by sme jeho znevýhodnili. Ale keď práve ten, ktorý má a je bohatý, a boháčovi práve, boháč je ten, ktorému odpúšťame ešte aj dane, tak túto vec nepovažujem za spravodlivú. A tak, ako to aj spomenul kolega, že žiaden rozpočet nebude ideálny, ani tento rozpočet nie je ideálny. A vždy bude predmetom kritiky, ale to je naše šťastie, lebo kritické, to neznamená, že to je len všetko zlé. Ale aj skutočná kritika je tá, ktorá zhodnocuje klady aj mínusy. Ďalšia vec, ktorá myslím si, že môže mať naozaj negatívny dopad na príjmy štátneho rozpočtu, tak to je to zvýšenie a prílišné zvýšenie ako daní z DPH, to jest z tých 19 na 23 percent. A obávam sa, že ten príjem štátneho rozpočtu aj z tohto titulu práve sa zníži. Uvidíme, ako to dopadne.
Blanár, Juraj, podpredseda NR SR (2023-05-25):
Vyhlasujem všeobecnú rozpravu za uzavretú. Pán navrhovateľ, máte záujem o záverečné slovo? Pán spravodajca rovnako nie, takže prerušujem rokovanie o tomto bode programu a hlasovať budeme o 17.00 hod. o ňom. Poprosím oboch, aby zotrvali na svojich miestach, pretože budeme teraz pokračovať prvým čítaním o návrhu poslancov Rastislava Schlosára a Martina Beluského na vydanie zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov. Je to parlamentná tlač 1609, návrh na pridelenie výborom je v rozhodnutí 1673. Udeľujem slovo pánovi poslancovi Schlosárovi, aby tento návrh zákona za skupinu poslancov uviedol v pléne. (Rokovanie o návrhu poslancov Národnej rady Slovenskej republiky Rastislava Schlosára a Martina Beluského na vydanie zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov , tlač 1609.)
Žiga, Peter, podpredseda NR SR (2024-04-19):
S reakciou na faktické poznámky pán poslanec Dostál.
Sulík, Richard, predseda NR SR (2011-09-14):
Prepáčte, pán poslanec Žiga, chvíľočku, dokým tu dôjde k tej výmene, k odovzdaniu jabĺčka. Inak, ale ony sa fakt dajú ľahko popliesť, veď to je takmer rovnaké odtiaľto, pán Kaliňák. (Povedané so smiechom.) Ale dobrú farbu ste zvolili. To je v poriadku. Pán poslanec Žiga, nech sa páči.
Hrušovský, Pavol, podpredseda NR SR (2010-09-09):
Prosím Kanceláriu Národnej rady, aby tento zápis uviedla v oficiálnom zápise z rokovania 5. schôdze Národnej rady Slovenskej republiky. Panie poslankyne, páni poslanci, skôr ako pristúpime k rokovaniu o novom zaradenom bode programu, chcem sa opýtať pánov poslancov, či je všeobecný súhlas, aby aj napriek tomu, že nebola dodržaná 30- dňová lehota na prerokovanie vládneho návrhu ústavného zákona podľa rokovacieho poriadku medzi prvým a druhým čítaním, ktorá uplynie zajtra, ak by dnes bol predpoklad tento návrh ústavného zákona ešte prerokovať, s takýmto postupom. (Hlasy v sále.) Ďakujem pekne. Teraz poprosím podpredsedu vlády a ministra financií, panie poslankyne, páni poslanci, aby odôvodnil návrh vlády na skrátené legislatívne konanie o vládnom návrhu zákona o špecifických štátnych zárukách a o zmene a doplnení niektorých zákonov . A chcem vás ešte poprosiť, panie poslankyne, páni poslanci, že po prerokovaní skráteného legislatívneho konania, ak poslanci schvália uznesenie o tom, že súhlasia so skráteným legislatívnym konaním, navrhujem taký postup, aby sme pristúpili k prvému čítaniu, po ktorom ešte dopoludnia vykonáme tajnú voľbu člena televíznej rady a predsedu Dozornej rady Fondu národného majetku Slovenskej republiky. A musíme sa ešte vysporiadať so zaradeným bodom programu, ktorým je návrh na odvolanie troch členov Rozhlasovej rady. Je všeobecný súhlas? Ale to len za predpokladu, že do 12.00 hodiny by sme stihli návrh na skrátené legislatívne konanie a prvé čítanie, ihneď po prerokovaní vládneho návrhu zákona. Áno, ďakujem pekne. Pán podpredseda vlády, máte slovo.
Grausová, Natália, poslankyňa NR SR (2018-09-18):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Šudík, Tomáš, poslanec NR SR (2021-11-10):
Ďakujem. Ja budem veľmi stručný, keďže mi prišla počas mojej rozpravy aj správa, ale kolega tu už aj spomínal, že ako to bude vlastne so súčasnými chovmi a že či týchto levov, tigrov a iné exotické zvieratá momentálne pustia z tých chovov. Tak nie, je tam, tieto chovy už dokončia, ktoré tam sú zvieratá, a už ďalšie chovy nebudú obnovovať, takže sa občania nemusia báť, že im budú behať nejaké tigre a levy do ich záhrad a ich naháňať po námestiach, ako mi prišla správa. A chcel by som ohlásiť zároveň aj hlasovanie. Hlasovanie o tomto návrhu zákona bude zajtra o sedemnástej hodine. Ďakujem.
Grendel, Gábor, podpredseda NR SR (2022-10-04):
Otváram rozpravu, do ktorej som dostal jednu písomnú prihlášku, a to od pána poslanca Vladimíra Baláža. Nech sa páči, pán poslanec, máte slovo.
Duchoň, Daniel, poslanec NR SR (2015-11-20):
Pán predseda, dajte, prosím, hlasovať o vládnom návrhu zákona o štátnom rozpočte na rok 2016 ako o celku v znení schválených pozmeňujúcich návrhov.
Sulík, Richard, predseda NR SR (2011-04-05):
Prosím, hlasujte teraz. (Hlasovanie.) Z prítomných 150 poslancov, hlasovalo 71 za, 76 proti, 3 sa zdržali. Tento návrh sme neschválili. Nech sa páči.
Hrnčiar, Andrej, podpredseda NR SR (2016-09-14):
Ďakujem. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Branislavovi Gröhlingovi.
Bugár, Béla, podpredseda NR SR (2018-10-24):
Prezentujme sa a hlasujeme. (Hlasovanie.) Prítomných 144, za 68, proti 19, zdržalo sa 57 poslancov. Návrh sme neschválili. Preto prosím pána poslanca Dostála, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 586/2003 Z. z. o advokácii (tlač 1164). [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 1164.]
Laššáková, Jana, podpredsedníčka NR SR (2012-12-17):
Pán poslanec Kuffa.
Bugár, Béla, podpredseda NR SR (2017-02-07):
To bolo krátke, ale vidím, že ste prihlásená. Takže, takže teraz dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslancovi Klusovi. Pán poslanec, hocijako sa pozerám, ste tu napísaný, ale z výboru to môžete poprípade odovzdať niekomu inému. Nehádajte sa s Maďarom (vyslovené s pobavením), vidíte, že mám pravdu. Nech sa páči.
B. Bugár, podpredseda NR SR: (2004-01-21):
(Prestávka.)
Uhliarik, Ivan, minister zdravotníctva SR (2011-09-08):
Ďakujem pekne. Vážený pán predseda, vážené panie poslankyne, páni poslanci, dovoľte mi uviesť vládny návrh zákona o liekoch a zdravotníckych pomôckach a o zmene a doplnení niektorých zákonov, ktorý oproti platnému stavu zásadnejším spôsobom mení a dopĺňa doterajšie ustanovenia o poskytovaní lekárenskej starostlivosti. V súlade so základnými princípmi jednotného trhu sa liberalizuje podnikanie v tejto oblasti. Navrhovaná právna úprava pritom nezľavuje z doterajšej prísnosti kritérií, ktoré musí podnikateľský subjekt pôsobiaci v danej oblasti spĺňať za účelom ochrany verejných záujmov, a to najmä bezpečnosti celého procesu nakladania s liekmi a ochrany zdravia ľudí. Zvyšuje sa zároveň miera individuálnej zodpovednosti jednotlivých subjektov aktívne zapojených do procesov nakladania s liekmi, dietetickými potravinami a zdravotníckymi pomôckami, čo sa premieta aj do sprísnenia niektorých sankcií. V lekárenstve sa navrhuje zavedenie systému zliav s jednoznačnými pravidlami. V súlade s programovým vyhlásením vlády sa navrhuje zavedenie tzv. generickej preskripcie alebo preskripcie účinnej látky. Tento spôsob predpisovania liekov by mal v prvom rade viesť k šetreniu na strane pacientov, pričom pacienti nezaznamenajú ujmu v podobe zníženej kvality liekov, ale prínos na strane úspory z doplatkov, ktoré sú odhadované ročne na takmer 48 mil. eur. Návrhom zákona sa novelizuje aj deväť ďalších súvisiacich zákonov. Napríklad zákon o reklame sa navrhuje novelizovať tak, aby sa marketingové a reklamné aktivity výrobcov liekov u predpisujúcich lekárov nevykonávali počas ordinačných hodín. Vážené pani poslankyne, páni poslanci, dovoľujem si vás týmto požiadať o podporu predloženého návrhu. Ďakujem pekne.
B. Bugár, podpredseda NR SR: (2003-11-05):
Ďalej v rozprave vystúpi pán poslanec Miklušičák, pripraví sa pán poslanec Baška. J. Miklušičák, poslanec: Pán predsedajúci, kolegyne, kolegovia, pán minister, predkladám pozmeňujúci návrh k vládnemu návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a o zmene niektorých zákonov. V prílohe k zákonu „Sídla a pôsobnosť krajských pozemkových úradov a obvodných pozemkových úradov“ sa v stĺpci obvodný pozemkový úrad slová „Dolný Kubín“ nahrádzajú slovom „Námestovo“. Riešenie sídla obvodného úradu v rámci Oravy  spôsobom, ako to navrhuje vláda vo svojom návrhu, znamená výrazné sťaženie prístupu k úradu štátnej správy pre drvivú väčšinu občanov a právnické osoby Oravy. Navrhované riešenie odstráni tento nedostatok. Ďakujem za pozornosť.
Sulík, Richard, poslanec NR SR (2013-06-04):
Lebo viete, no tak vediete to dosť chaoticky, tak preto, no. (Ruch v sále. Smiech v sále.)
P. Frešo, poslanec: (2007-03-27):
V úvodnej časti nás označil za priaznivcov etiky, korektnosti a neskôr dôstojnosti. Myslím si, že to by mohol adresovať naozaj svojim poslancom, ktorí svojou neprítomnosťou v sále dali asi najavo, čo si o jeho vystúpení myslia, rovnako ako sa to stalo jeho podpredsedníčke pani Malíkovej, kde odišiel takmer kompletný poslanecký klub, pardon, Belousovovej. V druhej časti hovoril, to som si nebol celkom istý, pretože naozaj ten tok slov bol príliš rýchly, asi o Iraku, tak mi prišlo, že v Iraku tiež mali diktátora, podobne ako ho mali v Srbsku, ten diktátor sa volá Saddám Husajn. Mal so sebou takú kamarilu, volala sa Socialistická strana BAZ, neviem, čo si mám o tom myslieť, a títo ľudia veselo vraždili kurdské obyvateľstvo napríklad chemickými zbraňami, odporučím vám film o tom, myslím si, že je to veľmi, veľmi, bol to veľmi, veľmi zlý režim a bolo správne, že tento režim je dnes dolu. Tretiu vec, ktorú som zachytil, bol výraz, ktorý ste spojili s touto diskusiou a asi so svojím vystúpením, keď ste použili výraz vnútropolitický cirkus. Na to odpovedám áno, súhlasím s tým, čo som videl, bol to cirkus. A posledná vec, nebolo mi zrejmé, či hovoríte naozaj za alebo proti. Naozaj neviem, ako budete hlasovať o tom uznesení k Ahtisaariho plánu. Ja by som odporučil naozaj, keď vám leží na srdci stabilita tej juhovýchodnej Európy, naozaj zvážte svoje rozhodnutia, hlasujte proti tomu, aby to bolo bez súhlasu jedného zo zúčastnených. Myslím si, že je lepšie uprednostniť dohodu, ako niekomu nejaké riešenie nanútiť. Ďakujem.
Bugár, Béla, podpredseda NR SR (2018-09-12):
Pán poslanec Beblavý, nech sa páči.
Hraško, Igor, poslanec NR SR (2013-02-05):
Ďakujem pekne, pani predsedajúca. Kolega Beblavý, spomínali ste, teda že aj v rámci tej správy, že sa tam urobilo niekoľko vecí. Ja by som povedal, že zatiaľ môžeme v rámci predloženej správy konštatovať len toto: niekto porušil niečo a zato zomreli ľudia. Dúfajme, že pri ďalšej správe, ktorá bude predložená do parlamentu pánom ministrom, budeme konkrétne hovoriť, kto porušil, čo porušil, a že za to bude vyvodená patričná zodpovednosť. No a teraz k tej zodpovednosti, keďže sme hovorili aj o zodpovednosti manažérov, tak poistenie zodpovednosti zamestnancov sa bežne robilo, keďže som robil aj v tejto oblasti, v tomto segmente poisťovníctva, tak robil som aj takéto zmluvy zamestnancom a bolo bežné, že zamestnanci si tieto zmluvy platili sami. Boli však aj také firmy, ktoré veľkoryso tieto zmluvy zaplatili zo svojho vrecka, boli to predovšetkým firmy, ktoré robili s ručným náradím, a na stavbe, pokiaľ zamestnanci pracovali, mohlo sa im stať, že im to niekto ukradol, takže nebola to nejaká priama ich vina alebo priama zodpovednosť, ale to tuná sa mi zdá, že veľkoryso zo štátnych peňazí, lebo tam to boli firemné, toto sú štátne peniaze, čiže peniaze daňových poplatníkov, sa platia zaujímavé zodpovednosti zamestnancom jednej spoločnosti a ešte k tomu takým zahmlievajúcim spôsobom. Akože ja už dopredu predpokladám, že asi také niečo budem robiť, keďže takúto poistku mám spravenú, a dokonca mi to ešte zaplatí štát. Tak to je už vrchol drzosti, by som povedal, manažmentu Národnej diaľničnej spoločnosti, ak si dovolí svojim manažérom zaplatiť z daní daňových poplatníkov, teda občanov Slovenska takéto prenádherné poistky, no to sa potom manažuje takýto podnik!
Gažovičová, Tina, poslankyňa NR SR (2023-12-19):
Ďakujem za slovo, pán predsedajúci. Ďakujem veľmi pekne kolegyni Tamare Stohlovej za príspevok. Ja som, žiaľ, ho nepočula úplne od začiatku, čo ma veľmi mrzí, lebo, lebo kolegyňa Stohlová naozaj vždy s veľkou presnosťou poukazuje na tie aspekty a súvislosti, ktoré sa týkajú životného prostredia. A ako to aj včera odznelo, som veľmi rada, že keď už vláda tým, že to dala do skráteného legislatívneho konania, zamedzila nejakej väčšej celospoločenskej diskusii, tak že aspoň takto z opozície sa na to pozeráme z rôznych strán. A pre mňa je najdôležitejšie z tohto vystúpenie to slovné spojenie dlhodobá udržateľnosť, lebo myslím si, že to je niečo, čo, žiaľ, v mnohých tých návrhoch, o ktorých tu diskutujeme, chýba. A krásne na to poukázal aj napríklad kolega Sabo, keď sme sa bavili o tzv. konsolidačnom balíčku a o tom, že koľko peňazí tu bolo vyčlenených na plošnú neadresnú energetickú pomoc, ktorá taktiež vo svojej podstate je veľmi neekologická a vlastne skôr zamedzuje nejakým ďalším krokom, ktoré by viedli k dlhodobej udržateľnosti. A pri tomto ministerstve novom, ktoré má vzniknúť, doteraz skôr sme sa zameriavali na ten šport, a práve preto som veľmi rada, že kolegyňa Stohlová poukázala aj na to, že to nie je zďaleka len o tom športe, kde už sme poukázali, že práveže lepšie by mu bolo na tom ministerstve školstva a radšej prepájať ten šport s tým školstvom, ale aj čo sa týka toho cestovného ruchu, tak kiež by nad tým tá vláda rozmýšľala v kontexte nejakej dlhodobej udržateľnosti aj s ohľadom na ochranu našej prírody. Ďakujem pekne.
Blanár, Juraj, podpredseda NR SR (2022-06-15):
Ďakujem, pán spravodajca. Otváram všeobecnú rozpravu, vážené panie poslankyne, páni poslanci, písomnú prihlášku do rozpravy som neobdržal, dávam teda možnosť prihlásiť sa ústne do rozpravy. Uzatváram možnosť prihlásiť sa ústne do rozpravy. Ako jediný – pán navrhovateľ Martin Beluský, nech sa páči.
Hort, Milan, podpredseda NR SR (2010-11-30):
Pán poslanec Štefan Kužma s faktickou poznámkou, nech sa páči.
Senko, Ján, poslanec NR SR (2010-11-03):
Ďakujem za slovo. Stačí, od roku 1993 Slovensko buduje svoju štátnosť. Je to krátka história a za tú krátku históriu je svedkom Slovensko neustáleho vnútorného boja, spochybňovania štátnosti a momentálne sme svedkami obchodu v priamom prenose so štátnymi symbolmi. Obchodu za účasť na kandidátke poslancov z OKS na kandidátke strany MOST – HÍD. Oni štyria v podstate predkladajú tento zákon. Im sa nečudujem, pretože to je ozaj daň za účasť na kandidátke. Čudujem sa tým ďalším dvom, ktorí sa pod návrh tohto zákona podpísali. Nevadia nám štátne symboly inej republiky na zvrchovanom území tejto republiky, nevadia nám štátne symboly štátu, ktorý je naším susedom, vadia nám symboly a texty nášho vlastného štátu. Ja viem, že sme na začiatku istého vývoja. Ja viem, že je potrebné ešte strašne veľa urobiť aj vo výchove, a myslím si, že najmä vo výchove k štátnosti. Bohužiaľ, s niektorými to asi nepôjde, bohužiaľ, si to Slovensko bude musieť uvedomiť. Bohužiaľ, je tomu tak. (Potlesk.)
Sulík, Richard, predseda NR SR (2011-06-30):
Prosím, hlasujte teraz. (Hlasovanie.) Prítomných 146 poslancov, hlasovalo 79 za, 14 proti, 53 sa zdržalo. Národná rada schválila vládny návrh zákona o riadení bezpečnosti pozemných komunikácií. Poprosím poslanca Janiša, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 258/1993 Z. z. o Železniciach Slovenskej republiky (tlač 386). Nech sa páči. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 258/1993 Z. z. o Železniciach Slovenskej republiky v znení neskorších predpisov , tlač 386.)
Muňko, Dušan, poslanec NR SR (2012-04-04):
Sľubujem. (Potlesk.)
Danko, Andrej, predseda NR SR (2019-03-29):
Ďakujem a prerušujem rokovanie o tomtom bode programu. Nasleduje prvé čítanie o návrhu skupiny poslancov na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Návrh ústavného zákona má parlamentnú tlač 1358, návrh na jeho pridelenie na prerokovanie výborom je v rozhodnutí č. 1432. Dávam slovo poslancovi Igorovi Matovičovi, aby za skupinu poslancov návrh ústavného zákona uviedol. (Rokovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1358.)
P. Hrušovský, predseda NR SR: (2003-12-12):
(Hlasovanie.) 139 prítomných, 89 za návrh, 11 proti, 38 sa zdržalo, 1 nehlasoval. Návrh sme schválili. Prosím ďalší návrh. J. Hurban, poslanec: V druhom hlasovaní odporúčam prideliť v druhom čítaní na prerokovanie tento návrh okrem výboru pre financie, rozpočet a menu aj ústavnoprávnemu výboru, výboru pre hospodárstvo, privatizáciu a podnikanie a výboru pre pôdohospodárstvo. Zároveň za gestorský výbor navrhujem výbor pre financie, rozpočet a menu a odporúčam, aby uvedené výbory prerokovali tento návrh zákona do 30 dní a gestorský výbor do 31 dní od prerokovania na tejto schôdzi. Dajte, prosím, hlasovať, pán predseda.
Grendel, Gábor, podpredseda NR SR (2022-09-28):
V rozprave teraz vystúpi ako písomne prihlásený pán poslanec Milan Mazurek.
Šimečka, Michal, podpredseda NR SR (2024-09-13):
Ďakujem veľmi pekne a dávam slovo spravodajkyni, ktorú určil navrhnutý gestorský ústavnoprávny výbor, pani poslankyni Zuzane Plevíkovej. Nech sa páči.
Gašpar, Tibor, podpredseda NR SR (2024-09-25):
Ďakujem. Ďalší v poradí, pán poslanec Lackovič, máte slovo.
Poliačik, Martin, poslanec NR SR (2018-10-23):
Ďakujem, pán predsedajúci. V rozprave vystúpili traja poslanci. Nepadol žiadny procedurálny návrh. Dajte, prosím, hlasovať o tom, aby sme podľa § 73 ods. 3 písm. c) postúpili tento zákon do druhého čítania.
Kuciaňová, Magdaléna, poslankyňa NR SR (2016-12-06):
Pán predsedajúci, odhlasovali sme body zo spoločnej správy aj z rozpravy. V zmysle § 84 ods. 2 rokovacieho poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Blaha, Ľuboš, podpredseda NR SR (2024-02-23):
Dávam teraz slovo spravodajcovi, ktorého určil navrhnutý gestorský výbor, ústavnoprávny výbor, poslancovi Ondrejovi Dostálovi. Nech sa páči.
Vášáryová, Magdaléna, poslankyňa NR SR (2013-09-11):
Ďakujem za slovo, pani predsedajúca. Pán minister, len v krátkosti k jednému bodu, o ktorom ste sa zmienili aj vo svojom vystúpení. Suma, ktorú tu bude musieť cudzia filmová produkcia investovať, je nastavená na 2 mil. eur. A teraz poprosím o logické myslenie. V Českej republike je to 660-tisíc českých korún, prepočítajte si to, v Maďarsku to nie je nič, žiadna podmienka. V Českej republike majú fungujúci Barrandov, v Maďarskej republike si to dali ako jeden z cieľov kultúrnej politiky. A teraz si dajte otázku, ak logicky rozmýšľate, kto príde na Slovensko? Mám správy, že to malo byť 10 mil. eur, som veľmi šťastná, že to nakoniec skončilo len na dvoch, ale aj táto suma je príliš veľká. My nemáme už Kolibu, to zázemie, kde by mohli minúť tie peniaze, my nemáme ani – no, musíme si to povedať – celkom profesionálne tímy. Čo by sme im ponúkli? Čo? Prírodu? Príroda je pekná aj na Balkáne. Alebo z poľskej strany Tatier, tam tiež majú stimuly, ale sú nižšie. Takže moja otázka, aj keď nebudete vystupovať v rozprave, pán minister, je, prečo je táto suma vyššia ako v okolitých krajinách? To nesplní podľa mňa ten účel. Hovorila som o tom s mnohými filmármi a ľuďmi, ktorí robia v Čechách tieto produkcie, tá suma sa mi zdá príliš vysoká. Ďakujem.
V. Veteška, podpredseda NR SR: (2006-12-07):
(Hlasovanie.) Prítomných 134, za 54, proti 15, zdržalo sa 65, nehlasovalo 0. Neschválili sme tieto návrhy. Prosím, pokračujte.
Šimečka, Michal, podpredseda NR SR (2024-01-11):
Ďakujem. Pán poslanec Vašečka. (Správne, pán poslanec Viskupič, pozn. red.)
P. Paška, predseda NR SR: (2009-03-11):
Pani poslankyňa Belásová.
Brixi, Otto, poslanec NR SR (2015-10-06):
Kolegyne, kolegovia; ďakujem pekne, pán predsedajúci; dovoľte mi oboznámiť vás v krátkosti s dôvodovou správou k predmetnému návrhu zákona o podmienkach prevádzky vozidiel v premávke na pozemných komunikáciách a o zmene a doplnení niektorých ďalších zákonov, ktoré predkladáme ako poslanci predkladatelia Otto Brixi a Anton Martvoň. Cieľom návrhu novely zákona je zakázať v prvom rade neoprávnenú manipuláciu s odometrom, to znamená počítadlom najazdených kilometrov, ktorý je zabudovaný v motorovom vozidle, zakázať zadováženie technických prostriedkov alebo softvéru inej osobe, respektíve ponúkať takéto služby smerujúce k neoprávnenému konaniu manipulácie s odometrom. Ako ukazuje dlhoročná slovenská, ale aj zahraničná prax, pretáčanie kilometrov je v súčasnosti veľmi výhodným obchodom, na ktorom sa dá veľmi ľahko a veľmi efektívne obohatiť. S príchodom digitálnych odometrov nastúpili softvéroví odborníci a stáčanie kilometrov dostalo úplne iné rozmery, pričom pri tomto úkone si už dnes nikto nezašpiní ruky, kilometre sa totižto stáčajú pomocou počítača napojeného priamo do servisnej zásuvky na aute. Navrhovanou úpravou ďalej zakazujeme používanie takzvaných antiradarov, uvádzanie, sprístupnenie alebo ponúkanie týchto antiradarov na trh, používanie zvláštnych výstražných svetiel a znamení neoprávneným osobám, ktoré na to nemajú zo zákona výnimku. Súčasťou predloženého návrhu zákona je aj ďalší článok, ktorý hovorí o tom, že sprievodná novela, ktorá s týmto zákonom súvisí, o reklame a o zmene a doplnení niektorých ďalších zákonov v znení neskorších predpisov, hovorí o tom, že konanie, ktoré by smerovalo k tomu, že takéto výrobky by boli ponúkané, predávané alebo by sa inak uvádzali na trh, ponúkanie takýchto výrobkov bude ďalej sankcionované v zmysle vyššie uvedených zákonov a predpisov. Predkladaný návrh zákona nemá žiadny vplyv na štátny rozpočet, rozpočet verejnej správy, na podnikateľské prostredie, nezakladá rovnako žiadne vplyvy na životné prostredie a ani na informatizáciu spoločnosti, avšak vyvoláva pozitívne sociálne vplyvy. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, rovnako ako aj s právom Európskej únie. Ďakujem pekne.
Lehotský, Tomáš, poslanec NR SR (2023-06-21):
Ďakujem veľmi pekne, pán predsedajúci. Ja na začiatok, len aby sme nežili už úplne v absurdnej realite, tak pán Lengvarský bol nominantom OĽANO, hnutia OĽANO, to bol váš minister zdravotníctva. No aby sme sa nerozprávali len stále Penta, Penta, Penta, veď je to rozprava, poďme diskutovať, ja chcem upozorniť na, pre mňa na jednu zásadnú vec v rámci financovania zdravotníctva a tak, ako to dneska funguje, tak prerozdeľovanie peňazí zo zdravotných poisťovní ďalej, potom aj jednotlivým poskytovateľom zdravotnej starostlivosti a ďalším entitám, tak ja tam nevidím nikde nejaký tlak na kvalitu alebo efektívnosť, a takto z fleku tie dôvody, ktoré vidím, sú dva. Ten prvý je Všeobecná zdravotná poisťovňa a ix-ročná, desiatky rokov trvajúca neefektívnosť a neustále oddlžovanie tejto poisťovne alebo aj neefektívne uzatváranie zmlúv s doktormi, ktoré potom musia dorovnávať ďalšie poisťovne pôsobiace na tomto trhu, a tá druhá zásadná vec je spôsob prerozdeľovania, ktoré teda dneska funguje v tom zdravotníctve, a to je určenie percenta, ktoré má ísť napríklad na ústavnú starostlivosť, resp. určenia tej absolútnej hodnoty. No tak ak vám štát povie, že, milá poisťovňa, toľkoto a toľkoto musíš dať na ústavnú zdravotnú starostlivosť, tak kde je nejaký tlak na to, aby zdravotná poisťovňa, akákoľvek, podotýkam, akákoľvek, uzatvárala tie zmluvy efektívne? Kde je tlak na to, aby sa snažila v prospech pacientov vylob... (Prerušenie vystúpenia časomerom.)
Susko, Boris, poslanec NR SR (2020-12-03):
Ďakujem pekne za slovo. Vážená pani ministerka, zareagujem na tri veci, čo ste povedali. Jedna je vec súlad ústavného zákona s ústavou. Bola, pri ústavnoprávnom výbore je zriadená komisia na posudzovanie návrhov zákonov, v ktorej sedia odborníci, ústavní právnici, a na tejto komisii takisto títo ústavní právnici polemizovali s tým, že či takto nastavené, takto nastavená formulácia v návrhu ústavy, aby sa úplne zrušila kompetencia Ústavného súdu posudzovať akékoľvek návrhy ústavných alebo akékoľvek ústavné zákony s ústavou, nie je správna. Zhodli sa na tom všetci ústavní právnici, ktorí na tejto komisii, komisii boli. Čiže to nie je len môj názor alebo názor opozície, ale to je aj názor odborníkov. A pokiaľ ide o to, čo som povedal, že prečo sa tak ponáhľate. Ja som nepovedal vo vzťahu k celému návrhu ústavy. Ja som povedal, že o niektoré otázky v kompetencii Najvyššieho správneho súdu a ďalšie, ako s tým my nemáme problém a ja som nepovedal, že sa ponáhľate vo vzťahu s celým návrhom ústavy, ale práve vo vzťahu k tejto konkrétnej otázke súladu ústavných zákonov s ústavou a že to je vec, ktorá by mala najprv naozaj široko prediskutovať, až potom robiť zmeny. Tu sa zbytočne ponáhľate. A pokiaľ ide o, o verejnú voľbu a tajnú voľbu ja som, pani ministerka, úmyselne nepoukázal a neargumentoval tým judikátom, ktorý vy spomínate, ale argumentoval som judikátom z ´95 roku, čiže úplne, s úplne iným judikátom, ktorý takisto, takisto toto potvrdil. Pardon, teda čo sa týka nezávislosti Súdnej rady... (Prerušenie vystúpenia časomerom.)
Pellegrini, Peter, predseda NR SR (2024-02-13):
Prosím, prezentujme sa a hlasujme o návrhu pána spravodajcu. (Hlasovanie.) Prítomných 136 poslancov, za 87, proti 3, zdržalo sa 45, nehlasoval 1. Konštatujem, že sme tento návrh schválili.
Laurenčík, Milan, podpredseda NR SR (2022-03-24):
Pán poslanec, to môžete až v rozprave potom.
Kollár, Boris, predseda NR SR (2023-06-14):
Pán poslanec Kočiš, nech sa páči.
Mizík, Stanislav, poslanec NR SR (2020-09-17):
Ďakujem za slovo. Môj kolega Milan to povedal za mňa, čo som aj ja chcel, ale ja by som to trošku rozšíril. Rozšíril by som zoznam klamárov reprezentujúcich túto vládu a týka sa to peňazí idúcich preč zo Slovenska. Minister Korčok označil za dezinformáciu, že v Bielorusku sú platené protesty zo zahraničia, že opozícia je platená zo zahraničia. A o chvíľu idú práve zo zahraničia, to znamená zo Slovenska, peniaze do Bieloruska a tie peniaze mohli ísť našim dôchodcom. A, pán Blaha, nebol Korčok náhodou aj váš žoldnier? Ďakujem za slovo.
Marosz, Ján, poslanec NR SR (2017-12-07):
Dobre, takže hovoríme o výdavkoch štátneho rozpočtu, ktoré súvisia so štátnou železničnou firmou, a hovoríme o tom, že je potrebné, aby sme hľadali hodnotu za peniaze. A predmetom, to bolo aj v doobedňajšej rozprave použité. A práve predmetom aj tohto veľkého nákupu týchto rušňov je to, že sme chceli, aby to posúdila hodnota za peniaze. (Prerušenie vystúpenia predsedajúcou.)
Pročko, Jozef, poslanec NR SR (2022-10-21):
Vážené pani poslankyne, vážení páni poslanci... (krátka pauza, rečník sa otočil smerom k predsedajúcemu). Ďakujem. V súlade s § 73 zákona o rokovacom poriadku som bol určený Výborom Národnej rady pre ľudské práva a národnostné menšiny za spravodajcu k návrhu uvedeného zákona (tlač 1259). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor, Výbor Národnej rady Slovenskej republiky pre financie a rozpočet, Výbor Národnej rady pre sociálne veci a Výbor Národnej rady Slovenskej republiky pre ľudské práva a národnostné menšiny. Za gestorský výbor navrhujem Výbor Národnej rady pre ľudské práva a národnostné menšiny. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predseda, otvorte všeobecnú rozpravu.
Pellegrini, Peter, predseda NR SR (2015-06-16):
Pán poslanec Hraško.
Žiak, Miroslav, poslanec NR SR (2020-05-13):
Ďakujem pekne za slovo. Pán poslanec Mazurek, berte to úplne ako taký vecný príspevok z mojej strany. Mňa udivuje, ako vy dokážete rozprávať bohorovne, s krásnou intonáciou. A veľmi som nad tým rozmýšľal, že kde sa to vo vás berie, že ako k tomu prichádzate. A nakoniec sa mi podarilo nájsť v jednom odbornom článku v odbornom časopise, samozrejme, nebol to Zem a Vek, tzv. Dunning-Krugerov efekt. A ja vám to prečítam, aby to bolo exaktné: „Je to typ poznávacej chyby, na základe ktorej menej kvalifikované osoby či osoby s nízkymi schopnosťami a kompetenciami v danej oblasti výrazne nadhodnocujú svoje schopnosti a výkon v porovnaní s ostatnými. Takíto jedinci majú väčšie ťažkosti rozpoznať svoje reálne schopnosti, čo je spôsobené hlavne nedostatkom ich metakognitívnych schopností. Naopak, kvalifikovaní ľudia podhodnocujú svoje schopnosti a preceňujú silu ostatných.“ A vlastne dostávame sa k tomu jadru, že vy ste odborník na všetko. Vy sa postavíte tu, poviete nám o transgender, poviete nám o ekonomike, poviete nám, ako sa my hádame tu v pléne, ale pritom vy ste len nekompetentný. (Potlesk.)
P. Miššík, poslanec: (2003-04-24):
Z. Martináková, podpredsedníčka NR SR: Vyhlasujem rozpravu k tomuto bodu programu za skončenú. Prepáčte, pán poslanec, reakcia, nech sa páči.
Bugár, Béla, podpredseda NR SR (2017-05-16):
Ďakujem. Teraz otváram možnosť sa prihlásiť ústne do rozpravy. Ako jediný pán poslanec Dostál. Končím možnosť sa prihlásiť ústne. Nech sa páči, máte slovo.
P. Paška, predseda NR SR: (2008-07-02):
(Hlasovanie.) 141 prítomných , 85 za, 56 sa zdržalo. Tieto body sme schválili. Ostáva nám bod 9.
Blanár, Juraj, minister zahraničných vecí a európskych záležitostí SR (2024-02-15):
Vážená pani poslankyňa, som presvedčený, že pani ministerka by určite prišla tvárou v tvár vám odpovedať na hocijakú otázku. Lenže zrejme, asi ste neporozumeli tomu, že tí ministri, ktorí sú tu neni a ktorí zastupujú, majú svoje povinnosti. A to je úplne normálne a bežné, čo sa dialo za každých vlád. A máte tu odpoveď, ktorá sa vám nemusí páčiť, čo úplne chápem, lebo máte možno na to iný názor, ale myslím si, že jasne popísala celú situáciu. A ja ešte doplním. Pani poslankyňa, bola tu najdlhšia diskusia v histórii parlamentu. Ja som v parlamente od roku 2002 s výnimkou rokov 2006 až 2010 a môžem vám povedať, že tá diskusia bola absolútne bezobsažná a pýtame sa, prečo ste počas toho dlhého obdobia nepredložili pozmeňujúci návrh práve v tejto oblasti, pretože to tam bolo napísané. Len to svedčí o tom, že ako povrchne ste k tomu príprave pristupovali... (Ruch v sále, vstup predsedajúceho.)
Krajčír, Ľuboš, poslanec NR SR (2023-05-09):
Ďakujem pekne. Pán kolega, hovorí sa opakovanie je matka múdrosti, ja sa to ešte raz vás skúsim spýtať, keď sa vrátime spätne, čo hovoríte na to, keď rezort životného prostredia, lebo vy ste veľký ochranár, schválil masívny, viac ako 30 metrov vysoký hotel v samotnom jadre Národného parku Nízke Tatry, ktorý je aj zdrojom pitnej vody pre desiatky tisíc obyvateľov a návštevníkov Liptova. Všetci ochranári, všetci doslova tam bijú na poplach, že toto je obrovský problém. Veď tam ideme zdevastovať našu, naše naozaj tie Demänovské jaskyne. Čo na to hovoríte? Lebo vy tu tvrdíte teda, že týmto spôsobom to je zlé, že životné prostredie to malo mať nejakým spôsobom stále v kompetencii, ale veď tu je absolútne na plnej čiare ukázané, ako zlyhalo. Ako nie je k dnešnému dňu, rezort životného prostredia, žiadne kapacity ani prostriedky na zvládnutie integrovaných konaní o EIA, agendy špeciálneho stavebného úradu, nič nie je pripravené, preto moji kolegovia boli nútení pozmeňujúcim návrhom to presunúť na špeciálny stavebný úrad. Ďakujem.
P. Hrušovský, predseda NR SR: (2003-12-11):
Ďalšiu otázku položil pán poslanec Hopta, ktorý sa vás pýta: „Posledné informácie hovoria o tom, že inflácia sa pohybuje na úrovni 8 %. Občania, ktorí majú svoje vklady vložené v bankách, dostávajú úroky vo výške 2 - 3,5 %. Teda ich vklady sú znehodnocované. Čo chce vláda urobiť s danou záležitosťou?“ Pýta sa vás, pán poslanec Hopta a ďalšiu otázku: „Nemal by byť podľa vás prijatý zákon, ktorý by občanom zaručoval vyššie úroky, než je inflácia?“ Nech sa páči, pán premiér.
Pellegrini, Peter, predseda NR SR (2015-05-20):
Ďakujem pekne. Ja poprosím predsedov výborov, aby naozaj pri závažných otázkach koordinovali jednotlivé rokovania výborov, pretože poslanci sú účastníci vo viacerých výboroch a chcú sa vedieť vyjadriť k rôznym témam. Pán predseda Baška.
Laurenčík, Milan, podpredseda NR SR (2021-07-23):
Prosím, prezentujme sa a hlasujme o návrhoch zo spoločnej správy. (Hlasovanie.) Prítomných 133, za 81, proti 8, zdržalo sa 44, hlasovali všetci. Konštatujem, že tieto návrhy sme schválili. Nech sa páči, ďalšie hlasovanie.
Kollár, Boris, predseda NR SR (2021-04-30):
Ďakujem predsedníčke mandátového a imunitného výboru za podanie informácie. Otváram rozpravu o tomto bode programu. Pýtam sa, či sa chce niekto prihlásiť do rozpravy. Ak nie, vyhlasujem rozpravu za skončenú. Predsedníčka mandátového a imunitného výboru predniesla návrh uznesenia Národnej rady. Dávam o tomto návrhu uznesenia hlasovať. (Hlasovanie o informácii Mandátového a imunitného výboru Národnej rady Slovenskej republiky o uplatňovaní a zániku mandátu poslanca Národnej rady Slovenskej republiky a o nastúpení náhradníka na neuplatňovaný mandát poslanca Národnej rady Slovenskej republiky. ) Prosím, prezentujme sa a hlasujme. (Hlasovanie.) Prítomných 128 poslancov, za 126, proti žiadny, zdržal sa 1, nehlasoval 1. Konštatujem, že sme navrhnuté uznesenie schválili. Teraz prosím pána Jozefa Hlinku, aby sa dostavil do rokovacej sály. Pristúpime k sľubu poslanca. Chcem pripomenúť, že poslanec skladá sľub tak, že po verejnom prečítaní textu sľubu položí pravú ruku na ústavu a povie slovo „sľubujem“ a podá ruku predsedovi Národnej rady. Poslanec svojím podpisom potvrdí zloženie sľubu. Prosím pána Jozefa Hlinku, aby pristúpil pred rečnícke miesto a zložil Ústavou Slovenskej republiky predpísaný sľub. Teraz prosím podpredsedu Národnej rady Gábora Grendela, aby prečítal ústavné znenie sľubu poslanca. Zároveň prosím všetkých prítomných, aby počas skladania sľubu stáli.
Kollár, Boris, predseda NR SR (2022-12-08):
Prosím, prezentujme sa a hlasujeme. (Hlasovanie.) Prítomných 131 poslancov, za 75, proti žiadny, zdržalo sa 56. Uvedený návrh sme schválili, takže konštatujem, že sme schválili návrh novely zákona 220/2004 Z. z. o ochrane a využívaní poľnohospodárskej pôdy. Nasleduje hlasovanie v prvom čítaní o vládnom návrhu zákona o akreditácii orgánov posudzovania zhody , tlač 1276, bod 36 schváleného programu. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Karolovi Galekovi, aby hlasovanie uviedol.
Žiga, Peter, podpredseda NR SR (2024-10-23):
Hlasujeme. (Hlasovanie.) 140 prítomných, 108 za, 12 proti, 20 sa zdržalo. Návrh sme schválili, tým pádom sme v treťom čítaní. Otváram rozpravu v rámci tretieho čítania a pýtam sa, či sa chce niekto prihlásiť do rozpravy. Nie je tomu tak, končím možnosť prihlásiť sa do rozpravy a vyhlasujem rozpravu za skončenú. Pristúpime k hlasovaniu o návrhu zákona ako o celku. Prosím, pani spoločná spravodajkyňa, uveďte odporúčanie gestorského výboru.
Grausová, Natália, poslankyňa NR SR (2018-11-28):
Ďakujem. Ja budem pokračovať potom v ústnej, sa prihlásim ešte.